Usun, et liidriks saamine on treenitav. Olen täna parem liider tänu treeningule. Aasta jooksul olen iga nädal 2 kuni 3 korda seisnud erineva suurusega inimgruppide ees ning kaasanud neid aruteludesse. Provotseerinud nende mõtteid ja innustanud tegutsema oma  majandusliku heaolu parandamiseks. Kokku tuleb siis ca 150 ülesastumist aasta jooksul... Parim tagasiside mis just eile ühelt parimalt sõbralt sain on: Sinu ruumi ees olek täna ja aasta tagasi on nagu öö ja päev. Aasta tagasi olid Sa silmnähtavalt krampis ning ruumis oli kohati olla ebamugav. Täna on näha, et Sa tunned end ruumi ees mugavalt ja seetõttu on ka ruumis osavõtjana väga mõnus olla. See on treeningu tulemus. Olen olnud ruumi ees niivõrd palju kordi, et tunnen end seal täitsa hästi. Ma naudin protsessi. Enam ei kiirusta, ei pabista, ei soovi kõike ühekorraga öelda. Ma tean, et aeglane on tegelikult kiire ja kiire on mõtetu, sest kuulajaskond ei suuda minu öeldut vastu võtta.